പത്തനംതിട്ടയില് മകളെ പീഡിപ്പിച്ച അച്ഛന് മൂന്ന് ജീവപര്യന്തം ശിക്ഷ പത്തനംതിട്ട: പത്തനംതിട്ട വെച്ചൂച്ചിറയില് മകളെ പീഡിപ്പിച്ച കേസില് അച്ഛന് മൂന്ന് ജീവപര്യന്തം ശിക്ഷ. പത്തനംതിട്ട പോക്സോ അതിവേഗ കോടതിയുടേതാണ് വിധി. കുട്ടിയ്ക്ക് വയറുവേദന അനുഭവപ്പെട്ടതിനെ തുടര്ന്ന് രണ്ടാനമ്മയെ വിവരം അറിയിച്ചിരുന്നു. ഇതോടെയാണ് പീഡന വിവരം പുറത്തു വരുന്നത്. കുട്ടിയെ തുടര്ച്ചയായി മൂന്ന് വര്ഷമാണ് പ്രതി ലൈംഗിക പീഡനത്തിനിരയാക്കിയത്. 2016 മുതല് 2019 വരെ പല സമയങ്ങളിലായി പലയിടത്ത് എത്തിച്ചായിരുന്നു പീഡനം. ആദ്യ അതിക്രമം ഉണ്ടാകുമ്ബോള് കുട്ടിക്ക് പ്രായം വെറും ഒന്പത് വയസ്സ് മാത്രമായിരുന്നു. പ്രതിയ്ക്ക് അന്ന് 55 വയസ്സും. പ്രായപൂര്ത്തിയാകാത്ത പെണ്കുട്ടിയുടെ സ്വകാര്യ ഭാഗത്ത് അണുബാധയുണ്ടാവുകയും വിട്ടുമാറാത്ത വയറുവദനയുണ്ടാവുകയും ചെയ്തിരുന്നു. കുട്ടിയുടെ രണ്ടാനമ്മ തന്നെയാണ് പോലീസില് പരാതി നല്കിയത്. പരാതിയുടെ അടിസ്ഥാനത്തില് പ്രതിയെ പിടികൂടി പോലീസ് കുറ്റപത്രം സമര്പ്പിച്ചു. കേസില് പെണ്കുട്ടിയുടെ രഹസ്യമൊഴി നിര്ണ്ണായക തെളിവായി. സാഹചര്യ, ശാസ്ത്രീയ തെളിവുകളുടെ അടിസ്ഥാനത്തില് പോക്സോ അതിവേഗ കോടതി ജഡ്ജി കെ എന് ഹരികുമാറാണ് പ്രതിയ്ക്ക് അപൂര്വ്വ ശിക്ഷ വിധിച്ചത്.